biswa921/hiwiki-latest-pages-articles-raw huggingface dataset:
स्किथी लोग

thumb|230px|स्किथी लोगों का पहली सदी ईसापूर्व में फैलाव, जिसमें उत्तर भारत भी कुछ हद तक शामिल था - पार्थी लोग इनसे दक्षिण में स्थित थे
स्किथी या स्किथाई (प्राचीन यूनानी: Σκύθαι; अंग्रेजी: Scythian) यूरेशिया के स्तेपी इलाक़े की एक प्राचीन ख़ानाबदोश जातियों के गुट का नाम था। ये प्राचीन ईरानी भाषाएँ बोलते थे और इनका भारतीय उपमहाद्वीप के उत्तरी भाग पर एक गहरा प्रभाव पड़ा है। इनके अति-प्राचीन इतिहास के बारे में ज़्यादा नहीं पता लेकिन लौह युग में इनकी संस्कृति बहुत पनपी और इतिहासकारों को खुदाई करने पर इनके द्वारा बनाई गई बहुत सी चीज़ें मिली हैं। यह लोग पूर्वी यूरोप से अल्ताई पर्वतों तक विस्तृत थे। जब स्किथी लोगों के विख्यात व्यक्तियों को मृत्योपरांत दफ़नाया जाता था तो उनकी समाधियों के लिए बड़े टीले बनाए जाते थे जिनसे आज भी बहुत सी सोने के वस्तुएँ बरामद होती हैं।Scythian gold: treasures from ancient Ukraine, Ellen D. Reeder, Esther Jacobson, Harry Abrams in association with the Walters Art Gallery and the San Antonio Museum of Art, 1999, ISBN 978-0-8109-4476-3, ... It is commonly believed that the Scythians spoke an Iranian language ... materials from Altai excavations establishes the ...

thumb|230pxस्किथी योद्धा

 मूल 

साहित्यिक साक्ष्य

पहले स्काइथियन 8 वीं सदी (ईसा पूर्व) ऐतिहासिक रिकॉर्ड में प्रदर्शित हुई। 
thumbnail|हेलमेट
 इन्हें भी देखें 
 पार्थिया
 ईरानी भाषाएँ

 सन्दर्भ 

श्रेणी:विलुप्त मानव जातियाँ
श्रेणी:प्राचीन ईरानी जातियाँ
एजेंट विनोद

एजेंट विनोद () 2012 में बनी हिन्दी फिल्म है जिसमें अभिनेता सैफ़ अली ख़ान मुख्य भुमिका में दिखाई देंगे। फिल्म का निर्माण सैफ अली खान ने अपने खुद के बैनर इलुमिनाटी फिल्म्स के तले किया है। शरुअत में फिल्म को दिसंबर 2011 में रिलीज किया जाना था पर शूटिंग में देरी के चलते इसे 23 मार्च 2012 को ढकेल दिया गया।

 पात्र 
 सैफ़ अली ख़ान - एजेंट विनोद।
 करीना कपूर – डॉ इराम परविन बिलाल।
 प्रेम चोपड़ा - कज़ान।
 राम कपूर - अबू नज़ीर।
 गुलशन ग्रोवर
 रवि किसन।
 सचिन पंडित
 मरयम ज़कारिया।
 रवि विश्वकर्मा- एजेन्ट विनोद का दोस्त

 विकास 
राघहवन के अनुसार ‘’एजेंट विनोद’’ 1977 में बनी इसी नाम की फिल्म का रिमेक नहीं है। बॉलीवुड हंगामा के साथ मुलाकात में उन्होने इसे एक वास्तविक फिल्म कहा जिसमें बहुत एक्षन,

 संगीत 

 सन्दर्भ 

बाहरी कड़ियाँ 

 
 

श्रेणी:भारतीय फ़िल्में

श्रेणी:2012 में बनी हिन्दी फ़िल्म
किज़िल कुम रेगिस्तान

thumb|200px|उज़बेकिस्तान में किज़िल कुम में एक बस्ती से निकलती सड़क
thumb|200px|अंतरिक्ष से किज़िल कुम - तस्वीर में मध्य में नीचे की तरफ - दाएँ में कैस्पियन सागर है और उस से ज़रा बाएँ में अधिकतर सूखा हुआ अरल सागर, किज़िल कुम दो नदियों की रेखाओं (आमू दरिया और सिर दरिया) के बीच का इलाक़ा है
thumb|200px|किज़िल कुम में रेत का टीला
किज़िल कुम या क़िज़िल क़ुम (उज़बेक: Qizilqum; कज़ाख़: Қызылқұм; अंग्रेज़ी: Kyzyl Kum) मध्य एशिया में स्थित एक रेगिस्तान है। इसका क्षेत्रफल २,९८,००० वर्ग किमी (१,१५,००० वर्ग मील) है और यह दुनिया का ११वाँ सबसे बड़ा रेगिस्तान है। यह आमू दरिया और सिर दरिया के बीच के दोआब में स्थित है। इसका अधिकाँश हिस्सा कज़ाख़स्तान और उज़बेकिस्तान में आता है, हालांकि एक छोटा भाग तुर्कमेनिस्तान में भी पड़ता है। तुर्की भाषाओँ में 'किज़िल कुम' का मतलब 'लाल रेत' है और इस रेगिस्तान की रेतों में मिश्रित पदार्थ बहुत से स्थानों में इसे एक लालिमा देते हैं। इस से दक्षिण-पश्चिम में आमू दरिया के पार काराकुम रेगिस्तान पड़ता है जिसके नाम का अर्थ 'काली रेत' है।Climate change and terrestrial carbon sequestration in Central Asia, R. Lal, Psychology Press, 2007, ISBN 978-0-415-42235-2, ... The Karakum ('Black Sand' in Turkic) desert occupies 70% of Turkmenistan and is, with 350000 km2 one of the world's largest sand deserts. The Kyzylkum ('Red Sand') desert, with an area of about 300000km2 in both Uzbekistan and Kazakhstan ...

 विवरण 
किज़िल कुम का अधिकतर इलाक़ा लगभग ३०० मीटर की ऊँचाई पर स्थित मैदानी क्षेत्र है हालांकि कुछ जगहों पर ऊँचाईयाँ और द्रोणियाँ हैं। अधिकतर जगहों पर रेतीले टीले हैं, जिन्हें स्थानीय भाषा में 'बरचान' या 'बरख़ान' कहते हैं। पश्चिमोत्तर में सख़्त मिट्टी की मोती परतें हैं जिन्हें 'ताकीर' कहते हैं और जो कुछ-कुछ नमक के मैदान जैसी हैं। किज़िल कुम में आबादी नदियों और नख़्लिस्तानों (ओएसिस) के किनारे मिलती है। गर्मियों में तापमान बहुत ऊँचा जा सकता है और आमू दरिया के किनारे की केरकी नामक बस्ती में जुलाई १९८३ में ५१.७ डिग्री सेंटीग्रेड का तापमान देखा गया था।

 अर्थव्यवस्था 
किज़िल कुम में बहुत से खनिज हैं, जैसे कि सोना, युरेनियम, ताम्बा, अलूमिनियम, चांदी, प्राकृतिक गैस और पेट्रोल। यहाँ कि मुरुनताऊ सोने की खान मशहूर है जो १९७० के दशक में शुरू हुई थी। यहाँ का इलाक़ा बहुत विशाल और ख़ाली है और जगह-जगह पर झाड़ी और जंगली घासें हैं, इसलिए यहाँ के स्थानीय लोग मवेशी पालन में भी जुटे हुए हैं। नवोई, ज़रफ़शान शहर और उचकुदुक शहर उद्योग के मुख्य केंद्र हैं।

 इन्हें भी देखें 
 आमू दरिया
 सिर दरिया
 काराकुम रेगिस्तान
 कज़ाख़स्तान
 उज़बेकिस्तान

 सन्दर्भ 

श्रेणी:क़ाज़ाक़्स्तान
श्रेणी:उज़्बेकिस्तान
श्रेणी:मध्य एशिया के रेगिस्तान
श्रेणी:मरुस्थल
श्रेणी:तुर्कमेनिस्तान के मरुस्थल
श्रेणी:क़ाज़ाक़्स्तान के मरुस्थल
ऊँचाई

thumb|300px|पृथ्वी का ऊँचाई हिस्टोग्राम histogram – लगभग 71% पृथ्वी की सतह समुद्र द्वारा आच्छादित है

ऊँचाई (अंग्रेज़ी: Elavation) वह माप है जो किसी धरातलीय बिंदु की (स्थान की) किसी सन्दर्भ तल से ऊर्ध्वाधर दूरी या ऊँचाई बताती है; जिसमें सन्दर्भ तल बहुधा समुद्र तल अथवा ज्योइड (Geoid) होता है।Elevation meeaning, 2 , ऑक्सफोर्ड डिक्शनरी, ऑनलाइन

ज्योइड एक तरह की काल्पनिक आकृति है जो समुद्री जल की औसत सतह से निर्मित मानी जाती है और साथ ही महाद्वीपीय भागों में भी इस सतह के विस्तार को प्रकल्पित कर लिया जाता है।What is the geoid? , NOVAA

चूँकि अलग-अलग जगहों पर गुरुत्वाकर्षण बल में भूपर्पटी की चट्टानों की सघनता में भिन्नता के कारण कुछ-न-कुछ अंतर पाया जाता है, प्रत्येक जगह पर इस ज्योइडल सतह या समुद्र तल की पृथ्वी के केन्द्र से दूरी एक सामान नहीं होती। इसी लिये प्रत्येक देश अपने सर्वेक्षणों के लिये किसी एक निश्चित जगह के समुद्र तट पर स्थित बिंदु के समुद्र तल को सन्दर्भ तल मान कर ऊंचाईयों की गणना करता है। भारत में ऊँचाइयाँ मद्रास (अब चेन्नई) के समुद्र तट से मापी जातीं रही हैं और यहीं से ग्रेट आर्क सर्वे आरम्भ हुआ था।THE TRIGONOMETRICAL SURVEY (With a Sketch-map.)  By F. C. DANVERS, A. I. C.E. अब भारत की ऊँचाइयाँ एवरेस्ट-1930 सन्दर्भ तल से मापी जाती हैं जिसका आधार बिंदु मध्य प्रदेश में कल्याणपुर के पास है।B.K. Srivastava, Error Estimates for WGS-84 and Everest (India-1956) Transformation , gisdevelopment.net

 उच्चामवच 

 तुंगमितिक अध्ययन 
thumb|center|650px|तुंगतामिति (Hypsography) चित्रण; Notice that Earth has two peaks in elevation, one for the continents, the other for the ocean floors.
 इन्हें भी देखें
 ऊँचाई (विमानन)
 समुद्र तल से ऊँचाई

 सन्दर्भ 

श्रेणी:भौतिक भूगोल
श्रेणी:सर्वेक्षण
श्रेणी:समुद्र विज्ञान
चेज़ी फ़ॉर्मूला

तरल गतिकी में चेज़ी फ़ॉर्मूला टर्बुलेंट खुली चैनेल प्रवाह के स्थायी अवस्था में माध्य वेग बताता है।
इसका नाम फ्रांस के हाइड्रालिक इंजीनियर एंटोनी डी चेजी (Antoine de Chézy) के नाम पर पड़ा है जिसने सन् १७७५ में इसे प्रतिपादित किया था।

 
  माध्य वेग [m/s],
  चेज़ी नियतांक [m½/s],
  हाइड्रालिक त्रिज्या (~ जल की गहराई) [m] और
  पेंदी की प्रवणता (bottom slope) [m/m].

 मॅनिंग गुणांक के साथ इसका उपयोग 
उपरोक्त सूत्र में चेजी गुणांक के स्थान पर 'मैनिंग रफनेस गुणांक' (Manning's Roughness Coefficient) का प्रयोग किया जा सकता है। मैनिंग ने चेजी गुणांक और मैनिंग गणांक में निम्नांकित संबन्ध निकाला -

यह संबन्ध प्रयोगाधारित (emperical) है।

  चेज़ी गुणांक [m½/s],
  द्रव की त्रिज्या (~ जल की गहराई) [m] और
  मॅनिंग गुणांक

श्रेणी:तरल गतिकी
श्रेणी:जलविज्ञान

he:משוואת מנינג#הרדיוס ההידראולי
विशिष्ट ऊर्जा

इकाई द्रव्यमान में निहित ऊर्जा को विशिष्ट ऊर्जा (Specific energy) कहते हैं। इसकी इकाई जूल प्रति किग्रा (J/kg) है। यह एक गहन गुण (intensive property) है जबकि ऊर्जा एक मात्रात्मक गुणधर्म (extensive property) है।

विशिष्ट ऊर्जा मुख्यतः दो प्रकार की होती है - विशिष्ट स्थितिज ऊर्जा तथा विशिष्ट गतिज ऊर्जा। ग्रे (gray) और सेवर्ट (sievert) भी विशिष्ट ऊर्जा के ही प्रकार हैं जो विकिरण अवशोषण (absorption of radiation) के मापक हैं।

 इन्हें भी देखें 
 विशिष्ट शक्ति (specific power)
 ऊर्जा घनत्व (energy density)

श्रेणी:ऊर्जा
मृदु शक्ति

right|thumb|300px|जोसेफ निये द्वारा लिखित पुस्तक : सॉफ्ट पॉवर
अंतरराष्ट्रीय संबन्धों के सन्दर्भ में, सहयोग तथा किसी प्रकार के आकर्षण के द्वारा वांछित परिणाम प्राप्त करने की क्षमता सौम्य शक्ति या मृदु शक्ति (soft power) कहलाती है। इसके विपरीत 'कठोर शक्ति' (hard power) उस क्षमता को कहते हैं जो बल (सैन्य बल) द्वारा या धन देकर इच्छित परिणाम प्राप्त करती है।

मृदु शक्ति की धारणा हारवर्ड विश्वविद्यालय के जोसेफ निये (Joseph Nye) द्वारा विकसित की गयी। उन्होने 'सॉफ्ट पॉवर' शब्द का प्रयोग सबसे पहले १९९० में लिखित अपनी पुस्तक 'बाउण्ड टू लीड : द चेंजिंग नेचर ऑफ अमेरिकन पॉवर' में किया। उन्होने इसको 'सॉफ्ट पॉवर : द मीन्स तू सक्सेस इन वर्ल्द पॉलिटिक्स' नामक अपनी अगली पुस्तक में और विकसित किया। आजकल इस शब्द का प्रयोग अन्तरराष्ट्रीय सम्बन्धों के सन्दर्भ में बहुत अधिक प्रयुक्त होता है। 

सन २०१३ के मोनोकिल सॉफ्ट पॉवर सर्वे के अनुसार जर्मनी सर्वाधिक सौम्य शक्ति (सॉफ्ट पॉवर) वाला देश है।

मृदुशक्ति के रूप में भारत
भारत ने अपने सॉफ्ट पॉवर के माध्यम से विश्व समुदाय में सम्मानजनक स्थान प्राप्त किया है। भारत के सॉफ्ट पॉवर के उदाहरण हैं-    भारत की आध्यात्मिकता, योग, दर्शन, धर्म आदि के साथ-साथ अहिंसा, लोकतांत्रिक विचार आदि। भारत के पास संगीत, नृत्य, चित्रकला, मूर्तिकला, वास्तुकला, साहित्य, चिकित्सा आदि की व्यापक सांस्कृतिक विरासत है जिसने अनेक देशों को प्रभावित किया है। भारतीय सिनेमा ने लंबे समय तक एशिया, अफ्रीका और अन्य क्षेत्रों में भारी संख्या में दर्शकों को आकर्षित किया है। भारत द्वारा प्रस्तावित अंतरराष्ट्रीय योग दिवस पर वैश्विक भागीदारी ने भारत की सॉफ्ट पॉवर छवि को मजबूत किया।  भारत द्वारा हाल ही में प्रक्षेपित सार्क सेटेलाइट भी भारत की सॉफ्ट पॉवर कूटनीति का हिस्सा है। भारत संयुक्त राष्ट्र के ‘शांति अभियानों’ में अपने सैनिक भेजने वाला दूसरा सबसे बड़ा देश है।भारत अपने सांस्कृतिक संस्थानों में निवेश बढ़ाकर, पर्यटन, सिनेमा, खेल, कला-संस्कृति आदि को बढ़ावा देकर सॉफ्ट पॉवर की छवि को ओर मजबूत कर सकता है। 

सन्दर्भ

इन्हें भी देखें
संस्कृति
राजनय
वृहद भारत
पूर्व की ओर देखो (नीति)
विचारधारा (आइडियोलोजी)
प्रवासी भारतीय
प्रभावक्षेत्र
बॉलीवुड
गुटनिरपेक्ष आन्दोलन
महात्मा बुद्ध
महात्मा गाँधी
अहिंसा
पंचशील
योग
भारतविद्या
स्मार्ट शक्ति
महाशक्ति

 बाहरी कड़ियाँ 
 भारतीय नम्र शक्ति क्या है और भारत कैसे इसका लाभ उठा सकता है (स्वामी वामदेव शास्त्री ; ५ फरवरी २०१९)
 योग, बॉलीवुड के सहारे भारत सॉफ्ट सुपर पावर बनने की दहलीज़ पर?
 Greater India in Sanskrit literature
 हार्ड पॉवर, साफ्ट पॉवर, स्मार्ट पॉवर (लालकृष्ण आडवाणी)
 विश्व मंच पर भारत 
 वैश्विक फलक पर चीन का समय पूर्व वर्चस्व? (बिजनेस स्टैण्डर्ड)
 'भारत को सॉफ़्ट पावर बेचने की कोशिश करनी होगी' (जागरण)
 Bollywood in Latin America – India’s Soft Power
 ArgumentThe Rise of India's Soft Power
 From the Buddha to Bollywood to BPOs: A brief history of India’s soft power
 To Deploy the Soft Power of Buddhism, India Needs to Embrace the Sangha

श्रेणी:अंतरराष्ट्रीय संबन्ध
श्रेणी:राजनय
श्रेणी:वैश्वीकरण
पीला भेड़िया

thumb|पीला भेड़िया
येलो वुल्फ (हिन्दी में बोले तो पीला भेड़िया) (1855-1935) मूल अमरीकन आदिवासी योद्धा था।McWhorter, Lucullus Virgil (1940). Yellow Wolf: His Own Story. Caldwell, ID: Caxton Printers, Ltd. pp. 6–23. नेज़ पर्स रण में उसने संयुक्त राज्य अमेरिका सरकार से लड़ाई की। बाद में यह एक शांतिवादी बन गया।

 सन्दर्भ 

श्रेणी:मूल अमरीकन आदिवासी
गरुड मार

thumb|गरुड मार
किल ईगल (हिन्दी में बोले तो गरुड मार) (1827-1885) लकोटा मूल अमरीकन आदिवासियों का एक मुखिया था।Dickson, Ephriam D. III. "Prisoners in the Indian Camp: Kill Eagle's Band at the Little Bighorn,"  Greasy Grass 27 (May 2011): 3-11.

 सन्दर्भ 

श्रेणी:मूल अमरीकन आदिवासी
इरतिश नदी

thumb|230px|इरतिश नदी का जलसम्भर क्षेत्र
thumb|230px|ओम्स्क शहर के पास इरतिश नदी
इरतिश नदी (रूसी: Иртыш, अंग्रेज़ी: Irtysh) उत्तरी एशिया के साइबेरिया क्षेत्र की एक नदी है और ओब नदी की प्रमुख उपनदी है। इसके नाम का अर्थ 'सफ़ेद नदी' है। ओब-इरतिश का मिलाजुला क्षेत्र एशिया का एक विशाल जलसम्भर है जिसमें पश्चिमी साइबेरिया और अल्ताई पर्वत आते हैं। इसकी कुल लम्बाई ४,२४८ किलोमीटर (२,६४० मील) है। इरतिश नदी का मार्ग चीन, कज़ाख़स्तान, मंगोलिया और रूस के देशों से होकर निकलता है।Rivers and Streams, Britannica Educational Publishing, The Rosen Publishing Group, 2011, ISBN 978-1-61530-411-0, ... The Irtysh River is a major river of west-central and western Asia. With a length of 4248 km (2640 miles) ...

 स्रोत और नदी मार्ग 
इरतिश नदी चीन के शिनजियांग प्रान्त के अल्ताई पर्वतों में 'कारा-इरतिश' (यानि 'काली रंग की इरतिश') के नाम से जन्म लेती है। वहाँ से यह पश्चिमोत्तर दिशा में बहती हुई कज़ाख़स्तान की ज़ायसान झील से गुज़रती है। आगे पहले इशिम नदी और फिर तोबोल नदी इसमें विलय हो जाती हैं। फिर यह रूस में दाख़िल होती है और पश्चिमी साइबेरिया के ख़ान्ती-मान्स्यिन्स्क शहर के पास इसका विलय ओब नदी में होता है और उसके बाद इस धारा को ओब नदी के नाम से ही जाना जाता है।

 इन्हें भी देखें 
 ओब नदी
 अल्ताई पर्वत
 साइबेरिया
 जलसम्भर

 सन्दर्भ 

श्रेणी:साइबेरिया की नदियाँ
श्रेणी:चीन की नदियाँ
श्रेणी:रूस की नदियाँ
श्रेणी:क़ाज़ाक़्स्तान की नदियाँ
श्रेणी:साइबेरिया
रेन-इन-द-फ़ेस

thumb|रेन-इन-द-फ़ेस
रेन-इन-द-फ़ेस (लकोटा : Ité Omáǧažu, हिन्दी अनुवाद : चेहरे-में-वर्षा; १८३५ - १५ सितम्बर १९०५) लकोटा मूल अमरीकन आदिवासियों का एक मुखिया था।Grant, Bruce, The Concise Encyclopedia of the American Indian. New York: Wings Books, 2000. 1876 की लिटिल बिग हॉर्न लड़ाई में जॉर्ज आर्मस्ट्रांग कस्टर Cउस्टेर् और अमेरिकी 7 कैवलरी रेजिमेंट को हराने वाले योद्धाओं में से यह एक था।

 सन्दर्भ 

श्रेणी:मूल अमरीकन आदिवासी
लाल बादल

thumb|लाल बादल
रेड क्लाउड (हिन्दी में बोले तो लाल बादल) (1822 - 10 दिसम्बर 1909) लकोटा ओग्लाला जनजाति के मूल अमरीकन आदिवासियों का एक मुखिया था।"Red Cloud" , New Perspectives on The West, PBS, 2001 पूर्वोत्तर वायोमिंग और दक्षिणी मॉनटाना की लड़ाइयों में इसने संयुक्त राज्य अमेरिका के सेना की माँ-भेन एक कर दी। बाद में 1868 की फ़ोर्ट लरमिए की संधि पर हस्ताक्षर करके इसने सरकार के साथ शान्ति स्थापित कर ली।

 सन्दर्भ 

श्रेणी:मूल अमरीकन आदिवासी
जवान आदमी इसके घोड़ों से डरे

thumb|जवान आदमी इसके घोड़ों से डरे
जवान आदमी इसके घोड़ों से डरे (अंग्रेज़ी में बोले तो यंग मैन अफ़्रेड आफ़ हिज़ हॉर्सेज़) (1836–1900) ओग्लाला सुज़ जनजाति के मूल अमरीकन आदिवासियों का एक मुखिया था। अक्सर लोग इसके प्रचलित नाम की दुर्व्याख्या करते हैं। इसके नाम का अर्थ "घोड़ों से डरने वाला जवान आदमी" नहीं है। इसके नाम का अर्थ है "वह जिसके घोड़ों को देख भर दुश्मन भयभीत हो जाये"। शुरु में इसने लाल बादल के साथ संयुक्त राज्य अमेरिका की सरकार के खिलाफ़ जंग में हिस्सा लिया, पर बाद में यह सरकार के साथ मैत्रीपूर्ण संबंधों का एक मजबूत समर्थक बन गया।Hanson, James. Famous Indians of Northwest Nebraska. Chadron, Nebraska: Chadron Centennial, 1983.

 सन्दर्भ 

श्रेणी:मूल अमरीकन आदिवासी
खोखला सींग भालू

thumb|खोखला सींग भालू

खोखला सींग भालू (अंग्रेज़ी में: हॉलो हॉर्न बेयर') (१८५०-१९१३) ब्रूल सुज़ जनजाति के मूल अमरीकन आदिवासियों का एक नेता था। १८६६ और १८६८ के बीच में उसने संयुक्त राज्य अमेरिका की सेना के कैप्टन विलियम फ़ेटर्मैन को हरा दिया। १८७० के दशक में उसने सरकार के साथ शान्ति प्रस्ताव की बातें करनी शुरु कर दीं। १९१३ में राष्ट्रपति वूड्रो विल्सन से मुलाकात के समय उसे निमोनिया हो गया, जिस कारण उसकी मौत हो गई।

 सन्दर्भ 

श्रेणी:मूल अमरीकन आदिवासी
दो प्रहार

thumb|दो प्रहार
दो प्रहार (अंग्रेज़ी में बोले तो 'टू स्ट्राइक) (1831–1915) ब्रूल लकोटा जनजाति के मूल अमरीकन आदिवासियों का एक मुखिया था। कौवा कुत्ते और सनकी घोड़े के साथ उसने अमेरिकी सेना के खिलाफ़ कई लड़ाइयों में हिस्सा लिया।The Nebraska Indian Wars reader, 1865-1877 By R. Eli Paul p.88 Publisher: University of Nebraska Press (April 1, 1998) Language: English ISBN 0-8032-8749-6

 सन्दर्भ 

श्रेणी:मूल अमरीकन आदिवासी
सनकी घोड़ा

thumb|सनकी घोड़ा और उसके सैनिक
सनकी घोड़ा (अंग्रेज़ी में बोले तो क्रेज़ी हॉर्स) (1840–5 सितम्बर 1877) ओग्लाला लकोटा जनजाति के मूल अमरीकन आदिवासियों का एक योद्धा सरदार था। उसने ने अमेरिका की सरकार के खिलाफ हथियार उठाये और अतिक्रमण के खिलाफ़ लिटिल बिगहॉर्न की लड़ाई (जून 1876) में हिस्सा लिया। 1877 में इसने जनरल क्रूक के सामने आत्मसमर्पण कर दिया।Ambrose, Stephen E. Crazy Horse and Custer: The epic clash of two great warriors at the Little Bighorn. 1975.

 सन्दर्भ 

श्रेणी:मूल अमरीकन आदिवासी
क्रो डॉग

thumb|क्रो डॉग
क्रो डॉग () (1833–1910) ब्रूल मूल अमेरिकी आदिवासियों के मुखिया थे। स्पॉटेड टेल के कत्ल के मामले में इन्हें फ़ाँसी पर चढ़ा दिया गया था।Crow Dog's Case: American Indian Sovereignty, Tribal Law, and United States Law in the Nineteenth Century (Studies in North American Indian History) By Sidney L. Harring p. 107 Publisher: Cambridge University Press (February 25, 1994) Language: English ISBN 0-521-46715-2

 सन्दर्भ 

श्रेणी:मूल अमरीकन आदिवासी
स्पॉटेड टेल

thumb|स्पॉटेड टेल
स्पॉटेड टेल () (1823–1881) ब्रूल मूल अमेरिकी आदिवासियों के मुखिया थे। अपने युवा काल में इन्होंने कई लड़ाइयों में भाग लिया था, परन्तु रेड क्लाउड के युद्ध में इन्होंने अपना सहयोग देने से इंकार कर दिया था। यह शांति के पक्ष में बोलने वाले राजनीतिज्ञ बन गये थे और अपनी जनजाति के अधिकारों की रक्षा करने के लिए कई प्रयास किये। 1881 में क्रो डॉग ने इनकी हत्या कर दी थी।

 सन्दर्भ 

श्रेणी:मूल अमरीकन आदिवासी
मिट रॉमनी

thumb|मिट्ठू रोमनी
मिट्ठू रोमनी (पूरा नाम विलार्ड मिट रोमनी) (जन्म 12 मार्च 1947) एक अमेरिकी व्यवसायी और राजनीतिज्ञ है। वह 2003 से 2007 तक मैसाचुसेट्स का 70वाँ राज्यपाल था। 2012 के राष्ट्रपति पद के नामांकन के लिए वह रिपब्लिकन पार्टी का एक उम्मीदवार है।मिट रोमनी ने जीता न्यूहैंपशर का मुक़ाबला  - बीबीसी - बुधवार, 11 जनवरी 2012

 सन्दर्भ 

श्रेणी:संयुक्त राज्य अमेरिका
ओब नदी

thumb|230px|ओब-इरतिश नदियों का जलसम्भर क्षेत्र
thumb|230px|रूस के बारनाउल शहर के पास ओब नदी
ओब नदी या ओबी नदी (रूसी: Обь, अंग्रेज़ी: Ob) उत्तरी एशिया के पश्चिमी साइबेरिया क्षेत्र की एक नदी है और दुनिया की सातवी सबसे लम्बी नदी है। येनिसेय नदी और लेना नदी के साथ यह आर्कटिक सागर में बहने वाली तीसरी महान साइबेरियाई नदी मानी जाती है। ओब की खाड़ी दुनिया की सबसे लम्बी एस्चुएरी मानी जाती है (वह क्षेत्र जहाँ नदी डेल्टा बनाने की बजाए समुद्री ज्वारभाटा के कारण सीधे समुद्र में विलय हो)।

 स्रोत और नदी मार्ग 
ओब की शुरुआत रूस के अल्ताई क्राय प्रदेश के बियस्क शहर से २६ किमी दक्षिण-पश्चिम में बिया नदी और कतुन नदी के संगम से होती है। यह दोनों ही नदियाँ अल्ताई पर्वतों में शुरू होती हैं - बिया नदी तेलेत्स्कोये झील से और ७०० किमी लम्बी कतुन नदी ब्येलुख़ा पर्वत के ऊपर स्थित एक हिमानी (ग्लेशियर)) से। ख़ान्ती-मान्स्यिन्स्क शहर के पास इसका विलय इरतिश नदी के साथ होता है, जो स्वयं एक महान नदी है और ओब की सबसे बड़ी उपनदी है। अगर इरतिश नदी की शुरुआत से ओब नदी के आर्कटिक सागर में विलय तक की दूरी को देखा जाए तो ओब-इरतिश की पूरी धारा ५,४१० किलोमीटर (३,३६० मील) लम्बी है। ओब नदी में इरतिश के अलावा और भी नदियाँ विलय होती हैं, जैसे की तोम नदी, चुलयिम नदी, केत नदी, त्यिम नदी, वाख़ नदी, वासयुगन नदी और सोस्वा नदी। यहाँ से यह टेढ़ी-मेढ़ी होती हुई उत्तर की ओर चलती है और कारा सागर की ओब खाड़ी में जा मिलती है।Rivers and Streams, Britannica Educational Publishing, The Rosen Publishing Group, 2011, ISBN 978-1-61530-411-0, ... If, however, the Irtysh River is regarded as part of the main course rather than as the Ob's major tributary, the maximum length, from the source of the Black (Chorny) Irtysh in China's sector of the Altai, is 5410 km (3362 miles) ...

चीन की यांग्त्से नदी और पीली नदी (ह्वांग हो) के बाद ओब-इरतिश नदी एशिया की तीसरी सबसे लम्बी नदी है। इसका जलसम्भर इलाक़ा भी विशाल है और उसका क्षेत्रफल २९,९०,०००  इस नदी के स्रोत कतुर नदी और बिया नदी हैं। 

 इन्हें भी देखें 
 इरतिश नदी
 अल्ताई पर्वत
 साइबेरिया
 जलसम्भर

 सन्दर्भ ओब नदी या ओबी नदी (रूसी: Обь, अंग्रेज़ी: Ob) उत्तरी एशिया के पश्चिमी साइबेरिया क्षेत्र की एक नदी है और दुनिया की सातवी सबसे लम्बी नदी है। येनिसेय नदी और लेना नदी के साथ यह आर्कटिक सागर में बहने वाली तीसरी महान साइबेरियाई नदी मानी जाती है। 

श्रेणी:साइबेरिया की नदियाँ
श्रेणी:रूस की नदियाँ
श्रेणी:साइबेरिया
श्रेणी:ज्वारनदीमुख
बायकाल पर्वत

thumb|230px|गर्मियों के मौसम में बायकाल झील और बायकाल पहाड़ों का नज़ारा
बायकाल पर्वत (रूस: Байкальский хребет, बायकाल्स्की ख़्रेबेत) रूस के साइबेरिया क्षेत्र के दक्षिणी भाग में बायकाल झील के उत्तरपश्चिमी छोर पर स्थित एक पर्वत शृंखला है।Biakado-Lensky , Center for Nature Conservation - Wild Russia, Accessed 2006-10-23 यह शृंखला और पूर्वी सायन पर्वत मध्य साइबेरियाई पठार की दक्षिणी सीमा हैं। साइबेरिया का एक प्रमुख दरिया, लेना नदी, बायकाल पहाड़ों में ही जन्म लेता है। बायकाल झील के इर्द-गिर्द के पहाड़ी क्षेत्र पर घने वन हैं जिनमें साइबेरियाई सनोबर, स्कॉटी चीड़ और साइबेरियाई प्रसरल जैसे ठन्डे इलाक़ों के वृक्ष उगते हैं। बायकाल पर्वतों का सबसे ऊँचा शिखर २,५७२ मीटर ऊँचा चेरस्की परबत है।Images of the Baikal from various sources , Accessed 2006-10-23

 इन्हें भी देखें 
 बायकाल झील
 सायन पर्वत
 साइबेरिया

 सन्दर्भ 

श्रेणी:साइबेरिया
श्रेणी:पर्वत
मध्य साइबेरियाई पठार

thumb|230px|मध्य साइबेरियाई पठार साइबेरिया में येनिसेय नदी और लेना नदी के बीच स्थित है
मध्य साइबेरियाई पठार (रूस: Среднесиби́рское плоского́рье, स्रेदनेसिबिर्स्कोय प्लोस्कोगोर्ये; अंग्रेज़ी: Central Siberian Plateau) उत्तर एशिया के साइबेरिया इलाक़े में येनिसेय नदी और लेना नदी के बीच में स्थित एक पठार है। इसके अलग-अलग ऊँचाइयों वाले भिन्न हिस्से हैं। इसका कुल क्षेत्रफल ३५ लाख वर्ग किमी है। इसके उत्तर में पूतोराना पहाड़ हैं और इसके दक्षिण में पूर्वी सायन पर्वत और बायकाल पर्वत स्थित हैं। पूर्व में यह पठार याकूत के मैदान की निचली भूमि में बदल जाता है। अगर पूरे साइबेरिया का क्षेत्रफल देखा जाए तो मध्य साइबेरियाई पठार उसका एक-तिहाई हिस्सा है।The Central Siberian Plateau , Encyclopædia Britannica, Accessed 2007-07-13

इस पठार में छोटी गर्मियाँ और लम्बी भयंकर ठण्ड वाली सर्दियाँ होती हैं। इसके अधिकाँश भाग पर कोणधारी (कॉनिफ़ॅरस) वृक्षों के वन फैले हुए हैं। निचली तुन्गुसका नदी इस क्षेत्र की प्रमुख नदी है। यहाँ बहुत से खनिज मिलते हैं, जैसे कि कोयला, लोहा, सोना, प्लैटिनम, हीरा और प्राकृतिक गैस। दक्षिण अफ़्रीका के बाद रूस ही दुनिया का दूसरा सबसे बड़ा प्लैटिनम का उत्पादक है और विश्वभर की ३०% प्लैटिनम आपूर्ति यहीं से आती है।

 इन्हें भी देखें 
 बायकाल पर्वत
 सायन पर्वत
 साइबेरिया

 सन्दर्भ 

श्रेणी:साइबेरिया
श्रेणी:विश्व के प्रमुख पठार
श्रेणी:रूस का भूगोल
लेना नदी

thumb|180px|रूस के याकुत्स्क शहर के पास लेना नदी
लेना नदी (रूसी: Ле́на, अंग्रेज़ी: Lena) उत्तरी एशिया के पूर्वी साइबेरिया क्षेत्र की एक नदी है और दुनिया की ११वीं सबसे लम्बी नदी है। येनिसेय नदी और ओब नदी के साथ यह आर्कटिक सागर में बहने वाली तीसरी महान साइबेरियाई नदी मानी जाती है। इसकी पूरी लम्बाई ४,४७२ किमी (२,७७९ मील) है और यह पूरी तरह रूस के अन्दर बहने वाली सबसे लम्बी नदी है।

 स्रोत और नदी मार्ग 
लीना नदी एशिया में बैकाल पर्वत से निकलकर साइबेरिया के पूर्वी भाग में बहकर उत्तरी हिम महासागर की एक सँकरी खाड़ी में गिरती है। अगल बगल से इसमें आकर मिलनेवाली कई सहायक नदियों सहित इसकी जलप्रवाह प्रणाली द्रुमाकृतिक है। यह वर्ष में सात-आठ महीने जमी रहती है और वसंत ऋतु में पिघलती है, परंतु इसका मुहाना उस समय भी हिमाच्छादित रहता है। फलस्वरूप जल मैदानों में फैल जाता है, जिससे दलदल बन जाते हैं।

लेना नदी मध्य साइबेरियाई पठार से दक्षिण में १,६४० मीटर की ऊँचाई पर बायकाल पर्वतों में शुरू होती है। इसका स्रोत स्थल मशहूर बायकाल झील से ७ किमी पश्चिम को है। अपने स्रोत से यह उत्तर-पूर्व को बहती है और इसमें किरेंगा नदी, वितिम नदी और ओल्योकोमा नदी विलय हो जाती हैं। याकुत्स्क के शहर के बाद यह पठार से उतारकर मैदानी इलाक़े में आ जाती है और उत्तर को बहती हैं जहाँ इसमें अल्दान नदी विलय हो जाती है। रास्ते में वेरख़ोयान्स्क पर्वतों के आ जाने की वजह से यह उत्तर-पश्चिम को रुख़ बदलती है और इसमें विल्युय नदी विलय हो जाती है। इसके बाद यह आर्कटिक महासागर की एक विभाग में (जिसका नाम लापतेव सागर है) बह जाती है। कुल मिलाकर लेना नदी का जलसम्भर इलाक़े का क्षेत्रफल २५,००,००० वर्ग किमी है।Large Rivers: Geomorphology and Management, John Wiley & Sons, 2008, ISBN 978-0-470-72371-5, ... Just before pouring into the Laptev Sea, the Lena develops 150 branches (with three main channels carrying 70% of the discharge), forming a large delta ...

 इन्हें भी देखें 
 बायकाल पर्वत
 साइबेरिया
 जलसम्भर

 सन्दर्भ 

श्रेणी:साइबेरिया की नदियाँ
श्रेणी:रूस की नदियाँ
श्रेणी:साइबेरिया
रॉन पॉल

thumb|रॉन पॉल का २००७ में लिया गया काँग्रेसीय चित्र। (2007)
रॉन पॉल (, जन्म: 20 अगस्त 1935) एक अमेरिकी चिकित्सक, लेखक, रिपब्लिकन प्रतिनिधि और 2012 रिपब्लिकन पार्टी राष्ट्रपति पद के नामांकन के लिए एक उम्मीदवार है।ईरान पर अधिक प्रतिबंध ग़लत हैं, रॉन पॉल - रेडियो तेहरान की हिन्दी सेवा - बुधवार, 09 नवम्बर 2011 17:07 उसका पूरा नाम रोनाल्ड अर्नेस्ट पॉल है। वह अमेरिकी विदेश और मौद्रिक नीतियों का विरोध करने के लिए जाना जाता है। कई मुद्दों पर उसने अपनी खुद की पार्टी की भी आलोचना की है। 1997 से, रण पाल ने टेक्सास के 14वें कांग्रेस जिला का प्रतिनिधित्व किया है।

 सन्दर्भ 

 बाहरी कड़ियाँ 
 व्यक्तिगत जालपृष्ठ
 आधिकारिक जालपृष्ठ

श्रेणी:संयुक्त राज्य अमेरिका
पूतोराना पठार

thumb|230px|पुतोराना पठार का एक नज़ारा
पुतोराना पठार (रूस: плато Путорана, प्लातो पुतोराना; अंग्रेज़ी: Putorana Plateau) या पुतोराना पहाड़ रूस के साइबेरिया क्षेत्र में स्थित एक ऊँचा पठार है। यह मध्य साइबेरियाई पठार के पश्चिमोत्तरी छोर पर तायमयिर प्रायद्वीप से दक्षिण में स्थित एक पहाड़ी इलाक़ा है। इसका सबसे ऊँचा पहाड़ १,७०० मीटर (५,६०० फ़ुट) ऊँचा कामेन पर्वत है। रूस का भौगोलिक केंद्र इस पठार पर स्थित विवि झील में पड़ता है। यहाँ ज़मीन के नीचे विश्व के सबसे बड़े निकल के खनिज भण्डार हैं। यहाँ आबादी कम होने से प्रकृति का राज है और दुनिया के सबसे बड़े रेनडियर झुण्ड भी यहीं पाए जाते हैं।Encyclopedia of the Arctic, Volume 3, Mark Nuttall, Routledge, 2005, ISBN 978-1-57958-439-9, ... The population of wild reindeer in the Taymyr Peninsula is the largest in Eurasia (up to 1,000000). ... Having completely adapted to the new environment in the Putorana reserve, their population increased so much that a number of ...

 इन्हें भी देखें 
 मध्य साइबेरियाई पठार
 साइबेरिया
 रेनडियर
 निकल

 सन्दर्भ 

श्रेणी:साइबेरिया
श्रेणी:पठार
श्रेणी:क्रस्नोयार्स्क क्राय
श्रेणी:रूस
श्रेणी:रूस के पठार
शबरग़ान

thumb|220px|शबरग़ान में चुनावों में मतदान देते कुछ नागरिक
शबरग़ान (फ़ारसी: , अंग्रेजी: Sheberghan) उत्तरी अफ़्ग़ानिस्तान के जोज़जान प्रान्त की राजधानी है। यह शहर सफ़ीद नदी के किनारे मज़ार-ए-शरीफ़ से लगभग १३० किलोमीटर दूर स्थित है। सन् २००६ में इसकी जनसँख्या १,४८,३२९ अनुमानित की गई थी।

 नाम का उच्चारण 
'शबरग़ान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 लोग 
शबरग़ान पूरे अफ़्ग़ानिस्तान का सबसे महत्वपूर्ण शहर है जिसमें उज़बेक लोगों की बहुतायत है। इस शहर के अधिकतर नागरिकों की मातृभाषा भी उज़बेक है। यहाँ पर ताजिक, हज़ारा, पश्तून और अरब समुदाय भी हैं। यहाँ के अरब कहलाने वाले समुदाय के बारे में दिलचस्प बात है कि यह कहने को तो अरब हैं लेकिन बहुत अरसे से यहाँ रहने कि वजह से वास्तव में सभी फ़ारसी-भाषी हैं।Confessions of a Mullah Warrior, Masood Farivar, Grove Press, 2010, ISBN 978-0-8021-4454-6, ... Native Uzbeks predominated, but there were large pockets of Tajiks, Pashtuns, Turkomens, and even nomadic Arabs ...

 इतिहास 
यह नगर हज़ारों सालों से बैक्ट्रिया के उत्तर-पूर्वी कोने में एक महत्वपूर्ण राजनैतिक और व्यापारिक केंद्र रहा है। प्राचीनकाल में शबरग़ान रेशम मार्ग पर स्थित एक फलता-फूलता शहर था और आज भी बल्ख़ को हेरात से जोड़ने वाले मार्ग पर यह एक बड़ा पड़ाव है। १९७८ में सोवियत संघ के इतिहासकारों ने यहाँ तीलिया तेपे के गाँव के पास खुदाई कर के बैक्ट्रियाई सभ्यता के कुछ सोने आभूषण और अन्य वस्तुएँ पाई।Afghanistan: hidden treasures from the National Museum, Kabul, Fredrik Talmage Hiebert, Mūzah-ʼi Kābul, National Gallery of Art (U.S.), National Geographic Books, 2008, ISBN 978-1-4262-0295-7, ... The Tillya Tepe burials were made in wooden coffins ... Sheberghan, a large village ... १३वीं सदी में मार्को पोलो यहाँ आया और उसने यहाँ के मीठे खरबूज़ों का वर्णन दिया। १८७३ में एक अफ़्ग़ान-रूसी समझौते के अंतर्गत यहाँ पर एक आज़ाद उज़बेक ख़ानत बनी जिसकी राजधानी शबरग़ान था। कुषाण साम्राज्य के शुरुआती दौर में भी यह एक अहम क्षेत्र था और कुछ इतिहासकारों का मानना है कि यह ख़िदुन नाम का इलाक़ा था, जो कुषाणों के पांच विभागों में से एक था। आधुनिक काल में यह अफ़्ग़ानिस्तान के प्रमुख उज़बेक नेता अब्दुल रशीद दोस्तुम का मुख्य केंद्र था।

 इन्हें भी देखें 
 जोज़जान प्रान्त
 सफ़ीद नदी
 उज़बेक लोग

 सन्दर्भ 

श्रेणी:अफ़्गानिस्तान के शहर
श्रेणी:जोज़जान प्रान्त
जॉन बुल

thumb|right|250px|प्रथम विश्व युद्ध भर्ती पोस्टर
जॉन बुल सामान्य तौर पे ब्रिटेन और विशेष रूप से इंग्लैंड का मनुष्यगुणारोप है, इसका प्रयोग खासकर राजनीतिक कार्टूनों और इसी प्रकार के ग्राफिक कार्यों में सर्वाधिक होता है। इसे आम तौर पर एक मोटा, मध्यम आयु वर्ग, ग्रामवासी, हंसमुख, हक़ीक़ी आदमी के रूप में दिखाया जाता है। बुल का आविष्कार स्कॉटिश गणितज्ञ और चिकित्सक जॉन अर्बाथ्न्ट द्वारा किया गया था।"John Bull ." एनसाइक्लोपीडिया ब्रिटानिका. एनसाइक्लोपीडिया ब्रिटानिका ऑनलाइन. Encyclopædia Britannica Inc., 2012. वेब. 27 जनवरी 2012.

 सन्दर्भ 

श्रेणी:राष्ट्रीय व्यक्तीकरण
श्रेणी:यूनाइटेड किंगडम के राष्ट्रीय प्रतीक
श्रेणी:अंग्रेज लोककथा
अनंत बंदर प्रमेय

thumb|अगर पर्याप्त समय दिया जाए तो कोई काल्पनिक बंदर यादृच्छिक तौर पर टाइप करते हुए विलियम शेक्सपियर के सम्पूर्ण कार्य का निर्माण कर सकता है। इस चित्र में एक चिंपांज़ी इस कार्य को अजांम देने की कोशिश कर रहा है।
अनंत बंदर प्रमेय के अनुसार अगर कोई बंदर अनंत काल के लिए टाइपराइटर कुँजीपटल की कुंजियाँ यादृच्छिक रूप से दबाता रहें तो वह दिये गये पाठ को लगभग निश्चित रूप से टाइप कर देगा, जैसे विलियम शेक्सपियर का पूरा काम।

 बाहरी कड़ियाँ 
 Ask Dr. Math article

श्रेणी:गणितीय प्रमेय
ख़ज़र लोग

thumb|220px|सन् ६५० और ८५० के बीच ख़ज़र ख़ागानत
ख़ज़र (रूसी:Хазары, ख़ाज़ारी; अंग्रेज़ी: Khazar) मध्यकालीन यूरेशिया की एक तुर्की जाति थी जिनका विशाल साम्राज्य आधुनिक रूस के यूरोपीय हिस्से, पश्चिमी कज़ाख़स्तान, पूर्वी युक्रेन, अज़रबेजान, उत्तरी कॉकस (चरकस्सिया, दाग़िस्तान), जोर्जिया, क्राइमिया और उत्तरपूर्वी तुर्की पर विस्तृत था। इनकी राजधानी वोल्गा नदी के किनारे बसा आतील शहर था। ख़ज़र लोगों की ख़ागानत सन् ४४८ से १०४८ तक चली। इसमें कई धर्मों के लोग और, तुर्की जातियों के अलावा, यूराली, स्लावी और अन्य जातियाँ भी रहती थीं। ख़ज़र ख़ागानत रेशम मार्ग पर एक महत्वपूर्ण पड़ाव था और दक्षिण-पश्चिमी एशिया को उत्तरी यूरोप से जोड़ने वाली एक मुख्य कड़ी थी।A history of Russia, Central Asia, and Mongolia, David Christian, Wiley-Blackwell, 1998, ISBN 978-0-631-20814-3, ... Recent evidence suggests that the dominant language was an Oghur dialect. Anthropologically and linguistically the Khazars were similar to the other Turkic peoples of the Pontic steppes ...

मध्यकाल में ख़ज़र शासन ने यहूदी धर्म को अपना लिया था, यद्यपि स्तेपी के अन्य तुर्की जातियों ने सुन्नी इस्लाम अपनाया था।

 नाम 
बहुत से विद्वानों का मानना है कि 'ख़ज़र' शब्द तुर्की भाषाओँ के 'गेज़ेर' या 'ख़ेज़ेर' शब्द से आया है और इसका मतलब 'ख़ानाबदोश' या 'घुम्मकड़' होता है। 'ख़ज़र' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 तुर्की भाषाएँ
 कॉकस

 सन्दर्भ 

श्रेणी:तुर्की जातियाँ
श्रेणी:विलुप्त मानव जातियाँ
सोनाक्षी सिन्हा

सोनाक्षी सिन्हा (; जन्म २ जून १९८७) भारतीय अभिनेत्री हैं। वो अभिनेता शत्रुघन सिन्हा और अभिनेत्री पूनम सिन्हा की पुत्री हैं। उन्होंने फ़िल्म दबंग (२०१०) से फ़िल्मों में पदार्पण किया जिसमें उन्हें सर्वश्रेष्ठ पदार्पण अभिनेत्री का फ़िल्मफेयर पुरस्कार मिला।

 प्रारंभिक जीवन 
वह एक शत्रुघ्न सिन्हा जो की बिहार के है, जो एक प्रमुख् अभिनेता और एक राजनेता और पूनम सिन्हा(शादी के पहले की सिंधी सरनेम: चंदीरामानी) जो की सिंधी है उनकी बेटी है। वह दो जुड़वां भाइयों, लव सिन्हा और कुश सिन्हा के साथ तीन बच्चों में सबसे छोटी है। सोनाक्षी मुंबई में आर्य विद्या मंदिर से अपनी स्कूली शिक्षा पूरी की और श्रीमती नाथीबाई दामोदर थ्रैक्रसे महिला विश्वविद्यालय, मुंबई, महाराष्ट्र, से फैशन डिजाइनिंग में स्नातक की उपाधि प्राप्त किया है।

 अभिनय
सिन्हा ने 2005 में मेरा दिल लेके देखो जैसी फिल्मों के लिए वस्त्र डिजाइन कर के, एक कॉस्ट्यूम डिजाइनर के रूप में अपने पेशा की शुरुआत की। और उसके बाद फिर लक्मे फैशन वीक 2009, लक्मे फैशन वीक 2008 में रैंप पर भी चली। उन्होंने अपनी अभिनय की पेशा सलमान खान के साथ, दबंग से किया था। सिन्हा यो यो हनी सिंह के साथ एक संगीत वीडियो में दिखाई दी जिसका शीर्षक सुपरस्टार था।

2019 में, उन्होंने कॉमेडी फिल्म टोटल धमाल में एक गीत 'मुंगडा' में अभिनय किया। इसके बाद उन्होंने आदित्य रॉय कपूर, संजय दत्त, माधुरी दीक्षित, आलिया भट्ट और वरुण धवन सहित कलाकारों की टुकड़ी के साथ पीरियड रोमांस फिल्म कलंक में अभिनय किया। यह फिल्म व्यावसायिक रूप से अच्छा प्रदर्शन करने में विफल रही। सोनाक्षी ने फिल्म खानदानी शफाखाना में भी काम किया।

सिन्हा मिशन मंगल में अगले स्टार होंगे, जिसमें एक कलाकारों की टुकड़ी है, जिसमें अक्षय कुमार, विद्या बालन और तापसी पन्नू शामिल हैं। वह अजय देवगन, संजय दत्त और परिणीति चोपड़ा के साथ युद्ध ड्रामा फ़िल्म भुज: द प्राइड ऑफ इंडिया में दिखाई दे रहे हैं।  उसके बाद, वह सलमान खान के साथ दबंग 3 में अपनी भूमिका को फिर से निभाएंगे, जो प्रभु देवा द्वारा निर्देशित होगी।

 निजी जीवन 
सिन्हा एक पेशेवर पशु प्रेमी है और वह कुत्तों और बिल्लियों की गोद लेने और नसबंदी की वकालत एक पेटा के अभियान के दौरान रख चुकी हैं।

 इन्हें भी देखें 
 हुमा क़ुरैशी (अभिनेत्री)
 नेहा शर्मा
 नीतू चन्द्रा
 ज़रीन खान
 सना अमीन शेख
 शर्लिन चोपड़ा

 सन्दर्भ 

 बाहरी कड़ियाँ 
 

श्रेणी:1987 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:भारतीय मॉडल
श्रेणी:हिन्दी अभिनेत्री
श्रेणी:फ़िल्मफ़ेयर पुरस्कार विजेता
विस्चुला नदी

thumb|left|220px|क्राकुफ़ से गुजरती विस्चुला नदी
विस्चुला (पोलिश: Wisła, विस्वा; अंग्रेज़ी: Vistula) यूरोप के देश पोलैंड की सबसे लम्बी और सबसे महत्वपूर्ण नदी है। इसकी लम्बाई १,०४७ किमी (६५१ मील) है और इसका जलसम्भर क्षेत्र १,९४,४२४ वर्ग किमी है। 

यह दक्षिणी पोलैंड के बरानिया गोरा पहाड़ पर शुरू होती है और उत्तर की तरफ जाकर बाल्टिक सागर में एक डेल्टा (नदीमुख) बनाकर विलय हो जाती है। 

पोलैंड के कई महत्वपूर्ण शहर इस नदी के किनारे बसे हुए हैं, जैसे कि उस देश कि राजधानी वारसॉ। क्राकुफ़ भी इसके किनारे पर स्थित है।World and Its Peoples , Marshall Cavendish, 2009, ISBN 978-0-7614-7896-6, ... Some 651 miles (1047 km) long, the Vistula River (Wisla or Visla in Polish) is the longest waterway in Poland. The river rises in the Beskids, part of the Carpathian Mountains in southern Poland ...

 इन्हें भी देखें 
 वारसॉ
 पोलैंड

 सन्दर्भ 

श्रेणी:पोलैंड की नदियाँ
श्रेणी:यूरोप की नदियाँ
सरमती लोग

thumb|230px|सरमती लोग स्किथी लोगों के सुदूर पश्चिमी क्षेत्र में बसते थे
सरमती लोग (लातिनी: Sarmatæ, फ़ारसी: , अंग्रेज़ी: Sarmatian) प्राचीनकाल में दक्षिणी रूस, युक्रेन और बाल्कन प्रदेश में बसने वाली एक जाति थी। सरमती ईरानी भाषाएँ बोलते थे और इस क्षेत्र में इनका प्रभाव पाँचवी शताब्दी ईसापूर्व से चौथी शताब्दी ईसवी तक रहा। यह स्किथी लोगों के पश्चिम में थे और उनसे सम्बंधित थे इसलिए कभी-कभी इन दोनों जातियों को इकट्ठे स्किथी-सरमती बुलाया जाता है। अपने चरम पर सरमती लोग पश्चिम में विस्चुला नदी से लेकर पूर्व में वोल्गा नदी, कृष्ण सागर और कैस्पियन सागर के छोरों तक और दक्षिण में कॉकस क्षेत्र तक फैले हुए थे। चौथी सदी ईसवी में गॉथ और हूण लोग इनके इलाक़ों में आ घुसे और सरमतियों की शक्ति घटती चली गई। मध्य काल में सरमतियों के वंशज अलान कहलाए जाने लगे और आधुनिक काल में यह ओसेती के नाम से जाने जाते हैं।The Sarmatians, 600 BC-AD 450Men-At-Arms 373 , Richard Brzezinski, Mariusz Mielczarek, Osprey Publishing, 2002, ISBN 978-1-84176-485-6, ... The Sarmatians - one of the many nomadic groups to emerge from the great Eurasian Steppe - crossed the Don in about the 3rd century BC to displace their western neighbours, the Scythians, in the lands north of the Black Sea ...Scythians and Sarmatians , Kathryn Hinds, Marshall Cavendish, 2009, ISBN 978-0-7614-4072-7

 इन्हें भी देखें 
 स्किथी लोग
 ईरानी भाषाएँ

 सन्दर्भ 

श्रेणी:विलुप्त मानव जातियाँ
श्रेणी:प्राचीन ईरानी जातियाँ
बटाईदारी

thumb|230px|सन् १९४१ में अमेरिका में काम करता एक बटाईदार (शेयरक्रॉपर) किसान परिवार
बटाईदारी कृषि की उस व्यवस्था को कहा जाता है जिसमें ज़मीन का मालिक उसपर काम करने वाले किसान को अपनी ज़मीन का प्रयोग करने का अधिकार इस शर्त पर देता है कि किसान अपनी फ़सल का कुछ हिस्सा उसके हवाले कर देगा। दुनिया भर में बटाईदारी की बहुत सी प्रणालियाँ रही हैं। उदाहरण के लिए भारतीय उपमहाद्वीप में मुग़ल और अंग्रेज़ी ज़माने की ज़मींदारी व्यवस्था में किसी गाँव की ज़मीन को उस गाँव के ज़मींदार की सम्पत्ति माना जाता था और वह गाँव के अन्य निवासियों को उसपर तभी काम करने देता था अगर वे उसे अपनी फ़सल का हिस्सा दें। अमेरिका में 'शेयरक्रॉपिन्ग' (sharecropping), इटली में 'मेत्ज़ाद्रिया' (mezzadria), फ़्रांस में 'मेतायाझ़' (métayage) और स्पेन में 'मेदियेरो' (mediero) इसके अन्य उदाहरण हैं। इस्लामी शरिया क़ानून में भी बाग़ों पर काम करने के लिए एक 'मुसाक़त' नाम की बटाईदारी व्यवथा का उल्लेख है।Theories of share cropping: evidence from North-East India, Bijit Kumar Dutta, Mittal Publications, 2003, ISBN 978-81-7099-917-1, ... Nomenclature of Sharecropping ... Italy - Mezzadria, Germany - Halbpacht, France - Metayage, Facheria, Persia - Musaraeh, India - Batai ...

 इन्हें भी देखें 
 ज़मींदारी
 कृषि

 सन्दर्भ 

श्रेणी:कृषि
संस्थितिविज्ञान

300px|right|thumb|मोबियस स्ट्रिप (Möbius strip) एक ऐसी वस्तु है जिसमें केवल एक तल एवं एक ही कोर (one surface and one edge) है। ऐसे आकारों का अध्ययन 'टोपोलॉजी' के अन्तर्गत किया जाता है।
300px|right|thumb|एक कप से बदललते हुए टोरस का सृजन

संस्थितिविज्ञान या टोपोलॉजी गणित का बड़ा क्षेत्र है। इसे ज्यामिति के विस्तार के रूप में देखा जाता है। इसमें उन गुणों का अध्ययन किया जाता है जो वस्तुओं को सतत रूप से विकृत करने पर उनमें बने रहे हैं। उदाहरण के लिये किसी चीज को बिना फाड़े या साटे हुए तानने पर आने वाली विकृतियाँ। संस्थिति का विकास ज्यामिति तथा समुच्चय सिद्धान्त से हुआ है।

'टोपोलॉजी' शब्द से दो चीजों का बोध होता है : 
 (१) गणित का प्रक्षेत्र (संस्थितिविज्ञान), तथा
 (२) इस प्रक्षेत्र के मूलभूत संकल्पनाओं को पारिभाषित करने के लिए प्रयुक्त समुच्चयों के संघ के लिए

संस्थितिविज्ञान एक विस्तृत क्षेत्र वाला विषय है। इसके कई उपक्षेत्र हैं। इसके कुछ प्रमुख क्षेत्र निम्नांकित है गणित की एक शाखा टोपोलॉजी के सिद्धांतों का प्रयोग किसने किया
 
 
 

 इन्हें भी देखें 
 कोनिग्ज़बर्ग के सात पुल

 बाहरी कड़ियाँ 
 Elementary Topology: A First Course Viro, Ivanov, Netsvetaev, Kharlamov
 
 The Topological Zoo at The Geometry Center
 Topology Atlas
 Topology Course Lecture Notes Aisling McCluskey and Brian McMaster, Topology Atlas
 Topology Glossary
 Moscow 1935: Topology moving towards America, a historical essay by Hassler Whitney.

श्रेणी:गणितीय संरचनाएँ
तावीज़

thumb|220px|यह ओमामोरी नाम का एक जापानी जंतर है
तावीज़ या जंतर ऐसी किसी वस्तु को कहते हैं जो सौभाग्य लाने के लिए या दुर्भाग्य और बुरी नज़र से बचाने के लिए रखी जाए। यह किसी भी प्रकार की वस्तु हो सकती है, जैसे की काला धागा, रत्न, मूर्तियाँ, रुद्राक्ष, सिक्के, चित्र, अंगूठियाँ, पौधे, वग़ैराह। भारतीय उपमहाद्वीप में अक्सर यह किसी माला में कोई धार्मिक वस्तु पिरो के बनाए जाते हैं, जैसे कि रुद्राक्ष या एक छोटी सी थैली में बंद किसी मन्त्र या आयत की पर्ची। यह किसी धार्मिक ग्रन्थ या लेख के रूप में भी हो सकती है, जैसे किसी बीमार के तकिये के नीचे अक्सर हनुमान चालीसा रख दी जाती है।Comprehensive English-Hindi dictionary, Bholanath Tiwari, Amaranath Kapur, Vishvaprakash Gupta, Kitabghar Prakashan, 1998, ISBN 978-81-7016-413-5, ... Amulet ... a sacred protecting symbol तावीज़; any supposedly protective intonation जंतर ...History, Religion and Culture of India, S. Gajrani, Gyan Publishing House, 2004, ISBN 978-81-8205-060-0, ... People hang little silver or copper Jantar (amulets) around the child's neck to ward off the bad effect of evil stars ...Paintings and Lifestyles of Jammu Region: From 17th to 19th Century A.D, Raj Kumar, Gyan Books, 2006, ISBN 978-81-7835-441-5, ... These multicoloured thread carries different type of taweez or amulet were used to wear against the evil spell. But it was a common feature among both the male and female of the period ... 

तावीज़ मुस्का (तुर्की) या taʿwīdh (अरबी: تعويذ) दक्षिण एशिया में अच्छे भाग्य और संरक्षण के लिए पहना जाने वाला एक ताबीज या लॉकेट है। 

मुसलमानों द्वारा पहनी जाने वाली तवीज़ में कुरान और / या अन्य इस्लामी प्रार्थना का समावेश हैं।  कुछ मुसलमानों तवीज़ को बुराई से बचाने के लिए पहना है। तावीज़ शब्द का प्रयोग अन्य प्रकार के ताबीज के संदर्भ में किया जाता है। यह एक लटकन हो सकती है, धातु पर नक्काशी या यहां तक ​​कि फ्रेम किए हुए युगल भी हो सकते हैं। 

हिंदुओं द्वारा पहना जाने वाला तावीज़ अक्सर उस धर्म में पवित्र ओम प्रतीक को धारण करता है और हिंदी साहित्य में संदर्भित है।

 शब्द-साधन 
उर्दू और हिंदी में इस्तेमाल होने वाला शब्द तावीज़ अरबी से आता है।  अरबी शब्द tawwīdh, जिसका अर्थ है "ताबीज" या "आकर्षण" क्रिया awwadha से बना है, जिसका अर्थ है "किसी ताबीज या भस्म के साथ किसी को मज़बूत करना"। 

 अन्य भाषाओँ में 
 अंग्रेज़ी - ऐम्युलॅट (amulet)
 अरबी: तिलासिम ()
 फ़ारसी - तावीज़ ()

 इन्हें भी देखें 
 नज़र
 मन्त्र

 सन्दर्भ 

श्रेणी:धार्मिक वस्तुएँ
श्रेणी:श्रद्धा
आयत (क़ुरआन)

thumb|220px|क़ुरआन के सूरा अन-नज्म की अंतिम आयत

आयत ( ; बहुवचन:  आयात) अरबी भाषा का एक शब्द है जिसका अर्थ 'प्रशांत' होता है। इस्लाम के धार्मिक ग्रन्थ क़ुरआन की सबसे छोटी ईकाई को आयत कहते हैं। क़ुरआन के हर अध्याय का नाम सूरा होता है और हर सूरे में बहुत सी आयत होती हैं। अलग सूरे अलग लम्बाई के हैं और इनमें ३ से लेकर २८६ आयत हैं। पूरे क़ुरआन में कुल मिलकर ६,६६६ आयत हैं।The Koran For Dummies, Sohaib Sultan, John Wiley & Sons, 2011, ISBN 978-1-118-05398-0, ... Surah 2, Al-Baqara, contains the most Ayat — 286. You find the shortest number of Ayat in Surahs 98, 103, and 110, which all have 3 Ayat. In total, the Book contains 6236 Ayat ...

 क़ुरआन में प्रयोग का उदाहरण 
सूरा अल-जासिया 45: 6}} में लिखा है कि:
'यह वो आयत (चिह्न, प्रमाण, पंक्तियाँ, शिक्षाएँ) हैं, या मुहम्मद (स॰अ॰व॰), जो हम तुम्हे सच्चाई से बयान कर रहे हैं। अब अल्लाह और उसकी आयतों के बाद यह किन बातों पर विश्वास करेंगे?'

 दो प्रकार की आयतें 
 मुहकम () - यह वे आयतें हैं जिनका अर्थ सीधा-साधा है और इनपर कोई बहस नहीं।Principles of Islamic jurisprudence, Mohammad Hashim Kamali, Pelanduk Publications, 1989, ISBN 978-967-978-284-4, ... Muhkam is that part of the Qur'an which is not open to conjecture and doubt, whereas the Mutashabih is ...
 मुतशाबेह () - यह वे आयतें हैं जिनके एक से अधिक भिन्न तात्पर्य निकाले जा सकते हैं।

 इन्हें भी देखें 
 क़ुरआन
 सूरा

 सन्दर्भ 

श्रेणी:क़ुरआन
रणवीर सिंह

रणवीर सिंह (; जन्म रणवीर सिंह भवनानी ६ जुलाई १९८५) एक  अभिनेता है। मुंबई में जन्मे सिंह हमेशा से ही अभिनेता बनना चाहते थे परन्तु कॉलेज के दिनों में उन्हें लगा की अभिनय का ख्याल काफ़ी दूर की बात है और उन्होंने लेखन की ओर लक्ष्य केंद्रित किया। इंडियाना युनिवर्सिटी, ब्लूमिंगटन से बैचलर ऑफ आर्ट्स की डिग्री करते वक्त सिंह पुनः अभिनय की ओर आकर्षित हुए और वापस भारत में आने के बाद उन्होंने मुख्य किरदारों के लिए हिन्दी फ़िल्म उद्योग में ऑडिशन देने शुरू किए। सूत्रों के मुताबिक हाल ही में रणवीर सिंह एक मैगजीन कवर के लिए नंगा हो गया जिसकी तस्वीरें सोशल मीडिया पर वायरल हैं। रणवीर ने कहा है कि वह 1000 लोगों के सामने नंगा हो सकता है और इससे उसे कोई दिक्कत नहीं है। 

२०१० में सिंह ने यश राज फ़िल्म्स की नई फ़िल्म बैंड बाजा बारात के लिए ऑडिशन दिया और भूमिका प्राप्त करने में सफल रहे। यह रोमांस कॉमेडी शादियों के योजनाकारों पर आधारित थी और रणवीर को एक पारंपरिक दिल्ली के लड़के बिट्टू का किरदार निभाना था। फ़िल्म के निर्देशक मनीष शर्मा ने उन्हें दिल्ली यूनिवर्सिटी के कैम्पस में भोजन अवकाश के दौरान भेजा जहाँ से उन्हें अपने किरदार के लिए प्रेरणा मिली। रिलीज़ के बाद बैंड बाजा बारात व्यपतिक और समीक्षा की दृष्टि से हिट फ़िल्म साबित हुई और रणवीर को अपनी भूमिका के लिए सर्वश्रेष्ठ नए पुरुष अभिनेता के फ़िल्मफेयर पुरस्कार से सम्मानित किया गया। वर्ष 2022 मे दादा साहेब फाल्के पुरस्कार से सम्मानित किया गयाा(फिल्म 83 के लिए लिि)

 जीवन और करियर 
 १९८५-२००७: शुरूआती जीवन 
रणवीर का जन्म ६ जुलाई १९८५ को मुंबई में हुआ।

 फ़िल्मोग्राफी 

+कुंजी  उन फिल्मों का दर्शाता है जो अभी तक रिलीज़ नहीं हुई हैं
सालफ़िल्मभूमिका निर्देशकटिप्पणियाँ 2010 बैंड बाजा बारात बिट्टू शर्मामनीष शर्मा 2011 लेडीज़ वर्सेज रिक्की बहल रिकी बहल मनीष शर्मा 2013 बॉम्बे टॉकीज़ स्वयंMultiple Special appearance in song "Apna Bombay Talkies" 2013 लूटेरा वरुण श्रीवास्तव /आत्मानंद "नंदू" त्रिपाठीविक्रमादित्य मोटवाने 2013 गोलियों की रासलीला  रामलीला राम रजाड़ीसंजय लीला भंसाली 2014 गुंडे बिक्रम बोसअली अब्बास ज़फर 2014 फाइंडिंग फैनी Gaboहोमी अदजानिया कैमियो2014 किल दिल देवशाद अली 2015 हे ब्रो स्वयं अजय चंडोक "बिरजू" गाने में विशेष उपस्थिति 2015 दिल धड़कने दो कबीर मेहराज़ोया अख्तर  2015 बाजीराव मस्तानी (फ़िल्म) पेशवा बाजीराव I संजय लीला भंसाली 2016 बेफिक्रे धरम गुलाटीआदित्य चोपड़ा  2018 पदमावत अलाउद्दीन खिलजी संजय लीला भंसाली  2018 तीफा इन ट्रबल Himself एहसान रहीमPakistani film; special appearance 2018 सिंम्बा संग्राम "सिंम्बा" भालेरावरोहित शेट्टी  2019 गली बॉय मुराद अहमद ज़ोया अख़्तर Post-production 2022 सर्कस (फिल्म)रॉय चौहानरोहित शेट्टी 2023 पुष्पा 2: द रूल पुलिस ऑफिसर  सुकुमार
सन्दर्भ

 बाहरी कड़ियाँ 

रणवीर सिंह की शादी 

 

श्रेणी:1985 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:भारतीय अभिनेता
जोसेफ फ़ूर्ये

thumb|right|जोसेफ फूर्ये
जोसेफ फ़ूर्ये (Fourier, Joseph, 1768-1830 ई.) फ्रांसीसी गणितज्ञ थे। उनका जन्म ओक्सैर में हुआ। आठ वर्ष की उम्र में ही ये अनाथ हो गए थे, परंतु सौभाग्यवश अपने हितैषियों की सहायता से इन्हें एक सैनिक स्कूल में प्रवेश मिल गया, जहाँ इन्होंने गणित के अध्ययन में आशातीत सफलता प्राप्त की और शीघ्र ही एक सैनिक स्कूल में गणित के प्रोफेसर हो गए। फ्रांस की क्रांति में इन्होंने सक्रिय भाग लिया और मिस्र पर आक्रमण में भी नेपोलियन के साथ गए। तदुपरांत इन्होंने पिंडों में ताप के विस्तार पर सफल शोथ किए, जिनका वर्णन इनकी प्रसिद्ध पुस्तक 'ला थेओरि अनालितिक द ला शालर' (La Theorie Analytique de la Chaleur) में है।गणितीय भौतिक शास्त्र के निर्धारित सीमांत के मानवाले निर्मेयों के (जिनमें आंशिक अवकल समीकरण के अनुकलन की आवश्यकता हो) हल की आधुनिक विधियों के लिए, यह मूल पुस्तक है। इसमें प्रसिद्ध 'फूर्ये श्रेणी' (Fourier series) का भी वर्णन है। 'संख्यात्मक समीकरण के विश्लेषण' पर भी इन्होंने महत्वपूर्ण शोध किए। pdf

 इन्हें भी देखें 
 फूर्ये विश्लेषण (Fourier Analysis)
 फूर्ये श्रेणी (Fourier seies)
 फूर्ये रूपान्तर (Fourier transform)

श्रेणी:प्रसिद्ध गणितज्ञ
श्रेणी:फ्रांसीसी गणितज्ञ
यूरेशियाई आवार लोग

thumb|240px|सन् ६०० ईसवी में यूरोप का नक़्शा जिसके दक्षिण में आवारों का साम्राज्य देखा जा सकता है
यूरेशियाई आवार (Eurasian Avar) या प्राचीन आवार मध्य एशिया के स्तेपी मैदानों की एक जाति थी जो आरम्भ में तो शायद जू-जान ख़ागानत की तुर्की मूल की थी लेकिन बाद में मिश्रित यूरेशियाई जातियों का परिसंघ बन गई। आवार एक ख़ागान द्वारा शासित परिसंघ था जिसके शक्ति के केंद्र में ख़ानाबदोश योद्धाओं का एक जत्था था। इन लोगों का वर्णन पाँचवी सदी के बाद इतिहासकारों द्वारा किया जाने लगा लेकिन मध्य और पूर्वी यूरोप पर इन्होनें अपना आवार ख़ागानत नाम का साम्राज्य मध्य छठी सदी में ही जा के क़ायम किया। इनका राज्य नवी शताब्दी के आरम्भ तक चला।Heritage of Scribes. The Relation of Rovas Scripts to Eurasian Writing Systems , Gábor Hosszú, ISBN 978-963-88437-4-6, ... 557 In the North Caucasus, Eurasian Avars appeared. The Avars first conquered the Onogurs, then the Barsels, and finally the Savirs. The Avars were probably identical to a group of the Juan-Juan called 'uar' in Chinese ...

 इन्हें भी देखें 
 जू-जान ख़ागानत
 ख़ागान
 तुर्की भाषाएँ

 सन्दर्भ 

श्रेणी:तुर्की जातियाँ
श्रेणी:विलुप्त मानव जातियाँ
श्रेणी:यूरोप का इतिहास
पोंटिक-कैस्पियाई स्तेपी

thumb|230px|कृष्ण-कैस्पियाई स्तेपी (पोंटिक-कैस्पियाई स्तेपी) दरमियानी हरे-ख़ाकी रंग में है
कृष्ण-कैस्पियाई स्तेपी या पोंटिक-कैस्पियाई स्तेपी (Pontic-Caspian steppe) कृष्ण सागर के उत्तर से कैस्पियन सागर के पूर्व के क्षेत्रों तक विस्तृत विशाल स्तेपी मैदानी क्षेत्र को कहते हैं। आधुनिक युग में यह पश्चिमी युक्रेन से रूस के दक्षिणी संघीय क्षेत्र और फिर रूस ही के वोल्गा संघीय क्षेत्र से होता हुआ पश्चिमी काज़ाख़स्तान तक फैला हुआ इलाक़ा है। प्राचीन काल में यह स्किथी लोगों और सरमती लोगों का क्षेत्र हुआ करता था। इस क्षेत्र में सदियों से बहुत से घुड़सवार ख़ानाबदोश क़बीले रहते चले आए हैं जिन्होनें समय-समय पर यूरोप, पश्चिमी एशिया और भारतीय उपमहाद्वीप पर आक्रमण कर के क़ब्ज़ा जमाकर जातियों और देशों के इतिहास बदल दिए हैं। बहुत इतिहासकार मानते हैं कि यह विश्व का पहला इलाक़ा था जहाँ घोड़ों को पालतू बनाया गया।Ancient Chinese Warfare, Ralph D. Sawyer, Basic Books, 2011, ISBN 978-0-465-02145-1, ... According to one well-argued view, the horse that eventually evolved from among several “horselike” animals primarily emerged in the Pontic-Caspian steppe between the Caucasus and Ural mountains by about 4800 BCE ...Next Word, Better Word: The Craft of Writing Poetry, Stephen Dobyns, Macmillan, 2011, ISBN 978-0-230-62180-0, ... Pontic-Caspian Steppe in the Ukraine and southern Russia between 4500 and 2500 BCE, whose expansion began when they domesticated the horse. The Proto-Indo-European root dem∂, meaning “to force,” referred to breaking horses ... १६वीं से १८वीं शताब्दियों में आख़िरकर इस क्षेत्र पर रूसी साम्राज्य ने अपना नियंत्रण जमा लिया और पहली बार यहाँ के निवासी एक ग़ैर-ख़ानाबदोश व्यवस्था के अधीन हो गए।

 नाम 
'पोंटिक' (Pontic) प्राचीन यूनानी भाषा के 'पोन्तोस' (Πόντος) शब्द से आया है जिसका अर्थ 'समुद्र' है। प्राचीनकाल में यूनानी लोग कृष्ण सागर को ही इस नाम से पुकारा करते थे, इसलिए 'पोंटिक-कैस्पियाई' का अर्थ 'कृष्ण सागर से कैस्पियन सागर तक' है।

 इन्हें भी देखें 
 स्तेपी
 स्किथी लोग
 सरमती लोग
 रूसी साम्राज्य
 कृष्ण सागर
 कैस्पियन सागर

 सन्दर्भ 

श्रेणी:स्तेपी
श्रेणी:एशिया का भूगोल
श्रेणी:यूरोप का भूगोल
श्रेणी:मध्य एशिया
श्रेणी:एशिया की घासभूमियाँ
श्रेणी:यूरेशियाई स्तेपी
श्रेणी:मध्य एशिया का प्राकृतिक इतिहास